VS000807
Datum: 1994-01-04T01:00:00.000+01:00
datum_sodbe_i_stopnje: 1998-02-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: hudi primeri
odskodnina: 5500000 SIT
opombe: II Ips 576/99. Reviziji obeh pravdnih strank sta bili zavrnjeni.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 30 do 35 let

Čistilka v knjižnici.

## Škodni dogodek

Prometna nesreča.

## Poškodba

Prelom leve pogačice na levem kolenu, raztrganine prečne križne vezi, notranje bočne vezi in meniskusa na desnem kolenu ter kasneje popoškodbena začetna artroza na obeh kolenih.

## Telesne bolečine

2000000 SIT Hude 5 dni, hude občasne 7 dni, srednje 10 dni, srednje občasne 14 dni, lahke 1 mesec, občasne lahke 7 tednov. Sedanje lahke občasne bolečine zlasti ob obremenitvah prehajajo v občasne srednje hude bolečine.

#### Hospitalizacija

19 dni, operativna oskrba poškodbe desnega kolena.

#### Ambulantno zdravljenje

Številni kontrolni pregledi pri kirurgu in v domači ambulanti.

#### Rehabilitacija

174 fizioterapevtskih vaj v zdraviliščih.

#### Nevšečnosti med zdravljenjem

Zamavčenje obeh kolen za 6 tednov, desno koleno nadaljnjih 6 tednov še polovičen mavec na odvzem, 9 mesecev bergle, med zdravljenjem je določen čas potrebovala pomoč druge osebe. 12 mesecev bolniški stalež.

## Strah

500000 SIT Hud primarni strah, 5 dni hujša zaskrbljenost, ko je morala čakati na operacijo, nato zaskrbljenost zaradi dolgotrajne nošnje mavca in še dolgotrajnejšega zdravljenja. Tudi sedaj je zaskrbljena zaradi začetne popoškodbene artroze.

## Zmanjšanje življenjske aktivnosti

2500000 SIT 25-odstotno ZŽA. Tožnici je zaradi poškodb ostala omejena gibljivost desnega kolenskega sklepa, lažja nestabilnost tega sklepa, bolečnost premika pogačice v obeh kolenih, prišlo je še do popoškodbene artroze na obeh kolenih. Zaradi teh posledic ne zmore več tekati, skakati, dalj časa stati, zaradi česar je opustila rekreativni tek in hojo v hribe. Ne more opravljati niti težjih fizičnih del kleče ali čepe, ne prenašati ali dvigovati težjih bremen, ne dalj časa stati ali hoditi po neravnem terenu. Zato občasno ne opravlja del čistilke, pač pa sedeče delo knjižne manipulantke. Omejena je torej pri delu v službi, pri gospodinjskih delih doma in pri svojih aktivnostih v prostem času.

## Skaženost

500000 SIT V okolici desnega kolena so tožnici ostale 3 postoperativne brazgotine, dve sta dolgi 10 cm, ena pa 4 cm. Desno koleno je tudi zadebljeno, vidna je še atrofija desnih stegenskih mišic. Zaradi nestabilnosti desnega kolena mora nositi kolensko opornico, kar je vidno.

---

ZOR člen 200, 203